Rauf Şahsuvarov

Rauf Arif oğlu Şahsuvarov () — Birinci Qarabağ müharibəsi iştirakçısı, Azərbaycanın kino və teatr aktyoru.

 Həyatı 
Rauf Arif oğlu Şahsuvarov 16 fevral 1967-ci ildə Laçın şəhərində anadan olub. 1974–1984-cü illərdə Laçın şəhər 2 saylı orta məktəbində təhsil alıb. 1985-ci ildə Mirzəağa Əliyev adına Azərbaycan Dövlət İncəsənət İnstitutunun (indiki Azərbaycan Dövlət Mədəniyyət və İncəsənət Universiteti) dram teatrı və kino aktyorluğu fakültəsinə daxil olub. 1985–1987-ci illərdə hərbi xidmətdə olub və hərbi xidməti bitirdikdən sonra 1987-ci ildən təhsilini davam edərək 1991-ci ildə aktyorluq ixtisasına yiyələnibArif Məmmədli, "Qarabağ müharibəsinə başlamaq ümidilə sizdən ayrılıram" (müsahibə), "Laçın yurdu" jurnalı № 1(8), Bakı, "Bəxtiyar-4" nəşriyyatı 2013. İnstitut müəllimi xalq artisti, kinorejissor Eldar Quliyev olmuşdur.

Evldir, 2 övladı var. AXC-nin Xalq maarifi və dini etiqad naziri Nurməmməd bəy Şahsuvarovun nəvəsidir.

 Fəaliyyəti 
Rauf Şahsuvarov 1991-ci ildə təyinatla yeni açılmlş Şuşa Dövlət musiqili dram teatrına göndərilib və 2011-ci ilədək bir neçə il fasilələrlə həmin teatrda işləmişdir.

O, 1991–1992-ci illərdə Arif Paşayevin komandiri olduğu Azərbaycanda olan ilk nizami alayın–Laçın alayının tərkibində Birinci Qarabağ müharibəsində iştirak edib.

Rauf Şahsuvarov hal–hazırda Bakı Uşaq teatrında işləyir. İşlədiyi illər ərzində teatrda bir neçə tamaşanın quruluşçu rejissoru olmuş və müxtəlif rollar oynamışdır.

 Filmoqrafiya 
 O dünyadan salam (film, 1991) (tammetrajlı bədii film) (rol: Əli)
 Lal (film, 2003) (qısametrajlı bədii televiziya filmi) (rol: ziyalı)
 Yol yoldaşları (film, 2003) (tammetrajlı bədii televiziya filmi) (rol: bələdçi)
 QAZ (film, 2005) (tammetrajlı bədii film) (rol: ruhi xəstə)
 Kəndim+nizə qayıdın!? (film, 2007) (tammetrajlı bədii film) (rol: Ziyadxan)
 Pərvanələrin rəqsi (serial, 2012) (bədii serial) (rol: Daşdəmir)
 Sübhün səfiri (film, 2012) (tammetrajlı bədii film) (rol: nuxulu)
 Sonuncu fəsil (teleserial, 2013) (bədii serial) (rol: Şamo)
 Qız atası (teleserial, 2014) (bədii serial) (21-ci, 26-cı bölümlər)
 Dmitrov küçəsi 86 (film, 2015) (qısammetrajlı bədii film) (rol: qarovulçu)
 Oğlan evi 2 (film, 2016)
 Vicdan haqqı (teleserial, 2016) (bədii serial)
 Hoqqa (film, 2017) (tammetrajlı bədii film)
 Sən demə (film, 2020)
 Əqrəb mövsümü (teleserial, 2022)
 Həmrəylik günü (film, 2022)
 Vətəndaş A
 Əsirlikdə 8 gün (film, 2025)
 Qırmızı Zona(teleserial)

 İstinadlar 

Kateqoriya:Azərbaycan aktyorları
Kateqoriya:Şahsuvarovlar
Kateqoriya:Teatr aktyorları
Kateqoriya:Birinci Qarabağ müharibəsi iştirakçıları
Kateqoriya:"Laçın" döş nişanı ilə təltif edilənlər
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:XXI əsr Azərbaycan aktyorları